
Εκρηκτικά τα κενά στα σχολεία των Άνω Λιοσίων-Ζεφυρίου-Φυλής και συνολικά στην Δυτ. Αττική!
Κυβέρνηση και ΥΠΑΙΘ έχουν οδηγήσει σε ασφυξία τα σχολεία μας!
Όλοι/όλες στην κινητοποίηση την Πέμπτη 17/9 στις 2μμ στο Υπ Παιδείας μαζί με τις ενώσεις ειδικοτήτων
Πολύ ικανοποιημένη δήλωσε η νέα διευθύντρια εκπαίδευσης κ. Παναγουλοπούλου στη συνάντηση με τα σωματεία με την εικόνα των προσλήψεων και την κατάσταση στα σχολεία!! Χωρίς να μας προκαλεί έκπληξη η στάση της, αφού με σαφή τρόπο δήλωσε ότι συντάσσεται με την πολιτική του ΥΠΑΙΘ, δεν παύει όμως να αποτελεί πρόκληση όταν στα καταγεγραμμένα κενά (σύμφωνα με τα στοιχεία της ΔΙΠΕ!) στο σύλλογό μας μετράμε:
· Σχεδόν 90 συνολικά κενά ειδικοτήτων (ξένες γλώσσες, γυμναστική, πληροφορική, εικαστικά) στα δημοτικά σχολεία. Οι προσλήψεις στη α΄ φάση αναπληρωτ(ρι)ών για την Δυτική Αττική ήταν ακριβώς ΜΗΔΕΝ σε ΟΛΕΣ τις ειδικότητες! Συγκεκριμένα τα κενά, όπως τα καταγράφει η διεύθυνση Δυτ. Αττικής:
· 14 Αγγλικών
· 30 Φυσικής Αγωγής
· 4 Πληροφορική 
· 14 Μουσικής
· 15 Εικαστικών 
· 6 Γερμανικά – 3 Γαλλικά 
· Στην παράλληλη στήριξη: στα δημοτικά για 443 κενά προσλήφθηκαν 255 εκπ/κοί παράλληλης στήριξης και στα νηπιαγωγεία για 115 κενά προσλήφθηκαν 60 εκπ/κοί παράλληλης στήριξης! Προσλήψεις που αντιστοιχούν περίπου στο μισό των κενών σε παράλληλες στηρίξεις στα δημοτικά και στα νηπιαγωγεία, κενά τα οποία φυσικά η ΔΙΠΕ μετράει με τον κόφτη ανά τμήμα και όχι με βάση τα εγκεκριμένα αιτήματα τα οποία είναι πολύ περισσότερα (μόνο στην περιοχή ευθύνης μας στο Δήμο Φυλής και όχι όλη τη Δυτική Αττική τα αιτήματα σε παράλληλες στηρίξεις είναι πάνω από 180!). Έτσι τελικά τα σχολεία έχουν στην καλύτερη περίπτωση το 1/3 των παράλληλων που χρειάζονται!
· 50 κενά σε νηπιαγωγούς
· 23 κενά σε δασκάλες/ους σε πρωινά τμήματα και 10 για ολοήμερο (οι αριθμοί για τα ολοήμερα είναι με βάση τον υπολογισμό-κόφτη της ΔΙΠΕ, καθώς ο πραγματικός αριθμός σε όλη τη Δυτ. Αττική είναι υπερπολλαπλάσιος!)
Καμία συζήτηση δεν γίνεται ακόμη για προσλήψεις στις Τάξεις Υποδοχής 
Όλα τα παραπάνω έχουν διαμορφώσει ασφυκτικούς όρους στα σχολεία μας, με σχεδόν το σύνολο των δημοτικών να αδυνατούν να λειτουργήσουν τα ολοήμερα, εκατοντάδες παιδιά έχουν μείνει χωρίς στήριξη, πολλά από τα οποία εξαιτίας της πολιτικής του μοιράσματος και των μειωμένων προσλήψεων είτε μοιράζονται ψίχουλα ωρών στήριξης είτε σε πολλές περιπτώσεις δεν είχαν ΠΟΤΕ την παράλληλη στήριξη που δικαιούνται! Επιπλέον για μια ακόμη χρονιά βρισκόμαστε μπροστά στην απαράδεκτη λογική χιλιάδες μαθητ(ρι)ες στην περιοχή μας να μη διδάσκονται ένα τουλάχιστον μάθημα ειδικοτήτων, μιας και η πάγια τακτική κάλυψης των κενών προβλέπει έστω και λίγο από μουσική, εικαστικά κλπ ακόμη κι αν αυτό δεν καλύπτει πλήρως τις ανάγκες του σχολείου, τα ολοήμερα να καταδικάζονται σε υπολειτουργία και τα σχολεία δεν μπορούν να διαμορφώσουν σταθερό πρόγραμμα. 
Τονίζουμε ότι η κάλυψη των ωρών σε ειδικότητες που ακόμη δεν έχουν πσοσληφθει ΣΕ ΚΑΜΙΑ ΠΕΡΙΠΤΩΣΗ δεν δηλώνεται ως “ΑΠΑΣΧΟΛΗΣΗ”. Είναι παράνομη η ανάθεση ωρών ειδικοτήτων σε δασκάλες/ους. Δε θα επιτρέψουμε στο όνομα των περικοπών να ενταθούν οι πιέσεις για εντατικοποίηση της εργασίας, την αύξηση του εργάσιμου χρόνου και την αμφισβήτηση και κατάργηση κατοχυρωμένων εργασιακών δικαιωμάτων. Χωρίς καμία απολύτως αλλαγή στη νομοθεσία για το ωράριο εδώ και πολλά χρόνια, εμφανίζονται όλο και περισσότερες, από τη διοίκηση και πρόθυμους Δ/ντες/ Δ/ντριες, απόπειρες να επιβάλλουν αυθαίρετα, υποχρεωτική παραμονή στο σχολείο ή υπερωρίες για να καλυφθούν τα εκατοντάδες  κενά συχνά με το ευφυολόγημα για “απασχόληση μαθητών” που δεν είναι δήθεν διδακτικό ωράριο κλπ. 
Απαιτούμε :
· Να γίνει ΑΜΕΣΑ β΄ φάση για να καλυφθούν όλα τα εναπομείναντα πραγματικά κενά των σχολείων.
· Το Υπ. Παιδείας να εγκαταλείψει την πολιτική των περικοπών και να προχωρήσει σε όλες τις αναγκαίες προσλήψεις, τη μονιμοποίηση όλων των αναπληρωτ(ρι)ων. Δεν καλύπτουν έκτακτες ανάγκες αλλά πάγιες και διαρκείς! Να δοθεί τέλος πια στην αδιοριστία και την ελαστική εργασία! 
· Τη ΔΙΠΕ Δυτ. Αττικής να αναρτήσει δημόσια, όπως επίμονα απαιτήσαμε στην τελευταία συνάντησή μας με τη διευθύντρια εκπαίδευσης, το σύνολο των κενών στην ιστοσελίδα της ΔΙΠΕ Δυτ. Αττικής. Ας αφήσει τα προσχήματα η διοίκηση, γιατί τελικά η επιμονή απόκρυψης των κενών που διατείνεται ότι τάχα ζητάει από το ΥΠΑΙΘΑ αποδεικνύουν το ανάποδο!
· Παράλληλα, καλούμε τους/τις αναπληρωτές/τριες να διεκδικήσουν βελτίωση θέσης ή επανατοποθέτηση εφόσον δεν έχουν τοποθετηθεί σε σχολείο που βάσει μορίων μπορούσαν να τοποθετηθούν, αλλά στην Α΄ φάση δεν εμφανίστηκε και θα εμφανιστεί στη Β΄.
Καλούμε τους/τις συναδέλφους στα σχολεία να ενημερώσουν τους γονείς και τους συλλόγους γονέων για τα πραγματικά προβλήματα και τα κενά των σχολείων. 
Να μην αποδέχονται και να καταγγέλλουν στο σύλλογο οποιαδήποτε απόπειρα για παραβίαση του ωραρίου και των εργασιακών δικαιωμάτων. Κάθε ώρα που είμαστε με τους/τις μαθητ(ρι)ές αποτελεί διδακτική ώρα και εμείς έχουμε την ευθύνη των παιδιών.
Συμμετέχουμε και καλούμε στην κινητοποίηση την Πέμπτη 17/9 στις 2μμ στο Υπ Παιδείας μαζί με τις Ενώσεις ειδικοτήτων
[image: ]Παλεύουμε για μόνιμη και σταθερή δουλειά για όλους/όλες! Μαζικοί διορισμοί εκπαιδευτικών/ Μονιμοποίηση ΤΩΡΑ ΟΛΩΝ των αναπληρωτών που έχουν έστω και μία σύμβαση με πτυχίο και ολόκληρη την προϋπηρεσία! Οργανικές θέσεις για κάθε εκπαιδευτικό έργο και μόνιμοι διορισμοί σε όλα τα κενά, μόνο με πτυχίο και όλη την προϋπηρεσία, χωρίς προσοντολόγια και διαγωνισμό ΑΣΕΠ. Εξίσωση αδειών μονίμων-αναπληρωτών, χορήγηση 9μηνης άδειας ανατροφής και επαπειλούμενης άδειας με πλήρεις αποδοχές, καταβολή ενσήμων και αναγνώριση της προϋπηρεσίας στις αναπληρώτριες εκπαιδευτικούς.

